Para outras páxinas con títulos homónimos véxase: Abrasión (homónimos).

En odontoloxía denomínase **abrasión dental** (en latín científico *abrasio dentium*) ao desgaste mecánico producido pola interacción con outros obxectos que non sexan o contacto dente-dente.

Dentes máis afectados e causas
------------------------------

Con maior frecuencia afecta aos premolares e caninos, xeralmente ao longo das marxes cervicais (*cervix dentis*), superficie da unión da coroa do diente e a raíz, nos sucos xinxivais. En base en enquisas clínicas, os estudos demostraron que a abrasión é o factor etiolóxico máis común, aínda que non o único, para o desenvolvemento de lesiónes cervicais non cariosas (NCCL, nas súas siglas en inglés) e é causado con maior frecuencia por unha técnica incorrecta do cepillado dental.

A abrasión con frecuencia preséntase na unión cemento-esmalte, e pode ser causada por moitos factores contribuíntes, todos coa capacidade de afectar a superficie do diente en diversos graos.

A aparencia pode variar segundo a causa da abrasión, porén, presenta con maior frecuencia en forma de "V" causada por unha presión lateral excesiva mentres o doente cepilla os dentes. A superficie é brillante en lugar de cariada, e ás veces a fenda é o suficientemente profunda como para ver a cámara pulpar dentro do dente.

A presenza da perda cervical non cariosa debido á abrasión pode conducir a consecuencias e síntomas taies como aumento da sensibilidade dentaria á calor e ao frío, aumento de placa que dará como resultado caries e enfermidade periodontal, dificultade de aparellos dentais como a dentadura postiza ao enganchar o dente, e tamén pode ser esteticamente desagradábel para algunhas persoas.

Notas
-----

1. ↑  López-Frías, Francisco J.; Castellanos-Cosano, Lizett; Martín-González, Jenifer; Llamas-Carreras, José M.; Segura-Egea, Juan J. (01-02-2012). "Clinical measurement of tooth wear: Tooth wear indices". *Journal of Clinical and Experimental Dentistry* **4** (1): e48–e53. ISSN 1989-5488. PMC 3908810. PMID 24558525. doi:10.4317/jced.50592. Consultado o 27 de xaneiro de 2020.
2. ↑  Forbes-Haley, C.; Jones, S. B.; Davies, M. & West, N. X. (2016): "Establishing the Effect of Brushing and a Day's Diet on Tooth Tissue Loss in Vitro". *Dentistry Journal*, **4** (3): 25. Resume.
3. 1 2  Perez, Cesar dos Reis; Gonzalez, Mariana Rodrigues; Prado, Natália Aráujo Silva; Miranda, Marianna Sorozini Ferreira de; Macêdo, Mariana de Andrade; Fernandes, Bárbara Monteiro Pessôa (2012). "Restoration of Noncarious Cervical Lesions: When, Why, and How". *International Journal of Dentistry* **2012**: 687058. ISSN 1687-8728. PMC 3246729. PMID 22216032. doi:10.1155/2012/687058. Consultado o 27 de xaneiro de 2020.
4. ↑  Sugita L.; Nakashima, S.; Ikeda, A.; Burrow, M. & Nikaido, T. (2017): "A pilot study to assess the morphology and progression of non-carious cervical lesions" Arquivado 27 de xaneiro de 2020 en Wayback Machine.. *Journal of Dentistry* **2017**: 51-56.

|  |  |
| --- | --- |
| Control de autoridades | 
* Wd: Q331181
* LCCN: sh85133205
* MAG: 2908960892

 |

|  |  |
| --- | --- |
| Identificadores | 
* ICD-10: K03.1
* MeSH: D014072
* MeSH: C07.793.818.124
* NCIt: C50449

 |